GUERRA-E-PATZ-II-WEB	Plan d‟ora, en ròba d‟anar per casa, se tenguie as ahèrs domestics: es dies de hèsta anaue dempús entà missa, e dera missa entàs presons, a on auie ahèrs que d‟eri non ne parlaue ad arrés; es auti dies, ja apraiada, recebie ena sua casa a persones de diuèrsa condicion, que tostemp reclamauen era sua ajuda; dempús dinaue, e après eth dinar (un dinar neuridós e saborós, qu‟acodien tostemp tres o quate convidadi), hège ara sua partida de boston; tath ser, se hège liéger es jornaus e libres recents, e, mentretant, hege dentèla.